Pauls Lejiņš

Pauls Lejiņš ( — ) bija Latvijas politiķis. Bijis 1., 2., 3. un 4. Saeimas deputāts. Pārstāvējis Latvijas Sociāldemokrātisko strādnieku partiju.

Dzīvesgājums 
Dzimis  Zasas pagastā zemnieka Jāņa Lejiņa ģimenē. Studēja Rīgas politehniskā institūta inženieru nodaļā.

Bijis Latvijas Sociāldemokrātiskās strādnieku partijas (LSDSP) biedrs. Tautas padomes loceklis. Ticis ievēlēts vairākos Latvijas parlamentos: 1. Saeimā (1922), 2. Saeimā (1925), 3. Saeimā (1928) un 4. Saeimā (1931). Parlamentārajā darbībā īpaši interesējies par militāro politiku. Pēc Ulmaņa apvērsuma 1934. gada maijā Saeimas darbība tika apturēta. Lejiņš kā viens no potenciālajiem jaunā režīma pretiniekiem tika apcietināts un nogādāts Liepājas koncentrācijas nometnē, kur pavadīja vairākus mēnešus.

Latvijas okupācijas apstākļos 1941. gada 14. jūnijā  izsūtīts uz Vjatkas labošanas darbu nometni (Vjatlagu).  miris 7. lēģera punkta lazaretē. Pēc nometnes arhīva datiem miris 31. augustā.

Atsauces 

1886. gadā dzimušie
1942. gadā mirušie
Tautas padomes locekļi
1. Saeimas deputāti
2. Saeimas deputāti
3. Saeimas deputāti
4. Saeimas deputāti
Latvijas inženieri
Latvijas sociāldemokrāti
Padomju represiju upuri
Jēkabpils novadā dzimušie